OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 1 Pv 554/14/1103	Bratislava III 25.05.2016 
EEČ: 2-10-107-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: manager
väzba: nie 
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 20.3.2015 spisová značka 1 Pv 554/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 03.07.2014 v čase asi o 17.55 hod.  riadila v  Bratislave po Vajnorskej ulici osobné motorové vozidlo zn. Ford XXXXX EČV: XXXXX v smere von z  centra mesta, pričom pri odbočovaní vpravo na Odborársku ulicu nedala prednosť vjazde motocyklu Yamaha XXXXX EČV: XXXXX ktorý viedol XXXXX po Vajnorskej ulici v pravom jazdnom pruhu v smere do centra mesta, v dôsledku čoho, došlo ku zrážke vozidiel. Poškodený XXXXX pri nehode utrpel zranenie – pomliaždenie s odreninou ľavého predkolenia, pomliaždenia oboch kolien a členkov, pomliaždenia ľavého stehna z vonkajšej strany a pomliaždenie oblasti pravého bedrového kĺbu s celkovou dobou liečenia 10 dní, určenou na základe znaleckého posudku súdneho znalca z odboru zdravotníctvo a farmácia XXXXX, CSc. Obvinená XXXXX svojím konaním porušila dôležitú povinnosť uloženú jej podľa zákona č. 8/2009 Z. z. o cestnej premávke a to porušením ustanovenia § 19 ods. 4 citovaného zákona /povinnosť vodiča odbočujúceho vľavo dať prednosť vjazde protiidúcim vozidlám/,

a ktorej trestné stíhanie bolo uznesením prokurátora Okresnej prokuratúry pre Bratislavu III sp. zn. 1 Pv 554/14/1103 zo dňa 20.03.2015 v zmysle § 216 ods. 1 Tr. poriadku podmienečne zastavené, v zmysle § 216 ods. 2 Tr. poriadku bola obvinenej uložená skúšobná doba vo výmere 12 /dvanásť mesiacov/, pričom predmetné uznesenie nadobudlo právoplatnosť dňa 08.04.2015

Uznesením prokurátora Okresnej prokuratúry Bratislava III zo dňa 20.3.2015, spisová značka 1 Pv 554/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
1 Pv 554/14/1103 zo dňa 20.03.2015 podľa § 216 ods. 1 Tr. poriadku podmienečne zastavil trestné stíhanie obv. XXXXX pre prečin ublíženia na zdraví podľa § 158 Tr. zákona, ktorého sa dopustila na vyššie uvedenom skutkovom základe.

Podľa § 216 ods. 2 Tr. poriadku určil prokurátor okresnej prokuratúry obv. XXXXX skúšobnú dobu vo výmere 12 mesiacov, ktorá začala plynúť od právoplatnosti uvedeného uznesenia.

Skúšobná doba obvinenej XXXXX uplynula dňa 08.04.2016.

Obvinená XXXXX v skúšobnej dobe viedla riadny život, nedopustila sa žiadnej ďalšej trestnej činnosti /vyžiadaný odpis registra trestov/, nebola priestupkovo prejednávaná /vyžiadaný výpis z priestupkového registra/, z EKV vyplýva, že v skúšobnej dobe sa nedopustila žiadneho priestupku na úseku dopravy. Z vyššie uvedeného vyplýva, že obvinená splnila podmienky pre vyslovenie osvedčenia.

Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Podľa § 217 ods. 4 Tr. poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Tr. poriadku.

Nakoľko boli splnené všetky podmienky pre postup podľa § 217 odsek 1 Tr. poriadku, rozhodol som  tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Pavol Juhás
prokurátor